การติดตั้ง Insulation โครงการกระตุ้นเศรษฐกิจโคงการหนึ่ง ของรัฐบาลออสเตรเลีย
โครงการกระตุ้นเศรษฐกิจโครงการหนึ่งของออสเตรเลีย กำลังเป็นที่กล่าวขวัญกันอย่างมาก เพราะนอกจากจะสร้างงานแล้ว ยังแก้ปัญหาโลกร้อน ได้ส่วนหน
โครงการกระตุ้นเศรษฐกิจที่ออสเตรเลียกล่าวว่าเป็นกุญแจสำคัญในการผ่อนคลายภาวะเศรษฐกิจถดถอย ของประเทศคือการให้เงินอุดหนุนเจ้าของบ้าน ที่ปรับปรุงคุณภาพบ้านด้วยการติดตั้งวัสดุกันลมรั่วไหล เข้าหรือออกจากบ้าน หรือที่เรียกว่า Insulation โดยทั่วไปการสร้างบ้านควรมีวัสดุกันลมรั่วไหลบุไว้ใต้หลังคาบ้าน เพื่อป้องกันลมหนาวแทรกซึมเข้าบ้านเป็นการประหยัดค่าน้ำมันหรือค่าแก็ส สำหรับเครื่องทำความร้อนในหน้าหนาวส่วนในฤดูร้อนก็ประหยัดค่าไฟ เพราะว่า Insulation เก็บกักความเย็นจากเครื่องทำความเย็นไว้ให้ในบ้าน แต่ที่สำคัญคือ Insulation ลดการปล่อยก๊าซคาร์บอนไดออกไซด์ขึ้นสู่บรรยากาศด้วยแต่เมื่ออยู่ไปนานเข้า ต้องเปลี่ยน Insulation กันเป็นครั้งคราว โครงการกระตุ้นเศรษฐกิจของรัฐบาลออสเตรเลียให้เงินแก่เจ้าของบ้าน ได้มากถึง 1,200 ดอลลาร์เพื่อช่วยเหลือค่าใช้จ่ายในการเปลี่ยน Insulation ผลปรากฏว่านอกจากจะสร้างงานเพิ่มขึ้นและลดการปล่อยก๊าซคาร์บอนแล้ว ค่าไฟฟ้าตามบ้านเรือนเหล่านี้ยังลดลงมากถึง 40เปอร์เซนต์ด้วย คุณ Ross Davidson โฆษกกระทรวงสิ่งแวดล้อมของออสเตรเลียกล่าวว่าการลงทุน 2,000 ล้านดอลลาร์ให้กับโครงการที่ว่านี้ทำให้อัตราการว่างงานของออสเตรเลียลดลงไป เหลือเพียงครึ่งเดียวของสหรัฐ เจ้าหน้าที่กระทรวงสิ่งแวดล้อมของออสเตรเลียกล่าวว่าไม่เพียงแต่มีการสร้างงานเพิ่มขึ้นเท่านั้น ตลาดมีความเชื่อมั่นมากขึ้นและโครงการนี้ก็ง่ายมาก ใครจะเอาไปเป็นตัวอย่างก็ได้ทั้งนั้น อัตราการว่างงานในสหรัฐในขณะนี้ตกประมาณ 10 เปอร์เซนต์ เวลานี้ในแต่ละสัปดาห์มีบ้านราว19,000 หลังในออสเตรเลียที่กำลังรับการเปลี่ยน Insulation ซึ่งทำให้เกิดผลกระทบกว้างไกลทีเดียว คุณ Michael Penny เจ้าของบริษัทรับติดตั้ง Insulation ใต้หลังคาบ้านบอกว่าต้องขยายบริาัท จัดตั้งศูนย์รับโทรศัพท์เล็กๆ ขึ้นมาจ้างเด็กผู้หญิงสองคนมาคอยรับโทรศัพท์ ติดตั้งระบบคอมพิวเตอร์ ทำโฆษณาและจ้างและฝึกพนักงานเพิ่มอีก 10 คน ปัญหาก็คือ ความต้องการ Insulation เพิ่มสูงขึ้นมากมากกว่าที่สมรรถนะการผลิตในออสเตรเลียเอง จะสามารถตอบสนองได้ ผู้ผลิตบางรายก็หันไปหาบริษัทในอเมริกาซึ่งเป็นผู้ผลิต Insulation รายใหญ่ ให้ช่วยผลิต Insulation เพื่อตอบสนองแก่ความต้องการของคนในออสเตรเลีย รัฐบาลออสเตรเลียกล่าวว่า โครงการที่ว่านี้สร้างงานในออสเตรเลีย 25,000 ตำแหน่งแล้ว ปธน.บารัค โอบาม่า เล่าเรื่องนี้ให้พนักงานของ Home Depot ซึ่งเป็นห้างขายอุปกรณ์ซ่อมแซมตกแต่งบ้านใกล้กรุงวอชิงตันฟังเมื่อไม่นานมานี้ว่าเป็นตัวอย่างที่แสดงให้เห็นว่า การรู้จักใช้พลังงานอย่างมรประสิทธิภาพนั้นทุกฝ่ายได้ประโยชน์ แก้ปัญหาเศรษฐกิจถดถอย และปัญหาโลกร้อนไปด้วยพร้อมๆ กัน ทางการออสเตรเลียกล่าวว่าโครงการนี้จะช่วยลดก๊าซคาร์บอนได้ 30 ล้านตัน ในช่วง 10 ปีข้างหน้าเท่ากับลดจำนวนรถยนต์ลงได้ถึง 6 แสนคัน